
Broj: T02 0 KT 0009714 25
Orašje, 28.04.2026. godine 

        OPĆINSKI  SUD  U  ORAŠJU

Na temelju čl. 45. st. 2. tačka „i“ , čl. 241. st. 1. ZKP-a F BiH,  podižem 

O P T U Ž N I C U

PROTIV: M. DŽ.

što  je:  dana 07.10.2025. godine, oko 20,50 sati u mjestu Ugljara, na magistralnoj cesti Orašje-Šamac, nakon što su policijski službenici J. N. i P. M., naspram kbr. 39, tokom kontrole saobraćaja, službenim policijskim vozilom zaustavili traktor marke „Zetor 6011“ kojim je upravljao, a sve zbog nepropisnog upravljanja traktorom po kolovozu, bez upaljenih svjetala, pod dejstvom alkohola u krvi od 1,64 g/kg, te nakon što su policijski službenici prišli tom zaustavljenom traktoru tražeći od njega na uvid vozačku dozvolu i potvrdu o registraciji motornog vozila, te tražeći da napusti vozilo radi alkotestiranja, odbio alkotestiranje obraćajući se navedenim policijskim službenicima riječima: „Šta hoćete od mene, jebem vas i vaše nadređene redom sve, pičke jedne“, a kada su policijski službenici J. N. i V. D., koji je u međuvremenu došao na lice mjesta po pozivu kolega, započeli službenu radnju njegovog lišenja slobode zbog odbijanja alkotestiranja, u traktoru počeo da pruža otpor odgurujući se rukama i nogama u namjeri da spriječi policijske službenike da ga izvuku iz vozila i liše slobode, a potom je, svjestan da silom sprečava službenu osobu u vršenju službene radnje, što je i htio, fizički napao policijskog službenika J. N. tako što ga je zamahom zatvorene šake više puta udario u predjelu grudnog koša i lijeve ruke, a policijskog službenika V. D. udario zatvorenom šakom u njegovu desnu ruku i nogom u njegovu desnu nogu, usljed kojeg pružanja otpora i fizičkog napada je policijskom službeniku J. N. nanio laku tjelesnu povredu u vidu oguljotine nadlanice lijeve šake,  a V. D. laku tjelesnu povredu u vidu oguljotina kože desne ruke i desne potkoljenice, nakon čega su ga policijski službenici J. N. i V. D. upotrebom fizičke snage izveli iz traktora povlačeći ga za ruke, a potom ga oborili na tlo pored traktora gdje su ga lišili slobode, 

dakle,    silom pokušao spriječiti službene osobe pri obavljanju poslova čuvanja javnog reda,  koje su preduzele  u okviru svojih ovlaštenja,

[bookmark: _GoBack]čime  bi 	u sticaju počinio dva krivična djela Sprečavanje službene osobe u vršenju službene radnje iz čl. 358. st. 3. u vezi sa st. 2. i st. 1. KZ F BiH, a sve u vezi sa čl. 28. i 54. istog Zakona.

 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

